Ja, du behøver i hvert fald forene dig med tanken om at spise noget mere fedt. Fedt er din nye energikilde og hvis du spiser for lidt af det, bliver du sulten og så spiser du for meget af noget andet. Oftest kulhydrater. Og det vil gøre det svært for dig at komme i ketose. Men det er ikke prop-fedt-i-dig-til-du-segner, vi taler om. Du skal spise få kulhydrater, nok protein til at sikre at du bevarer muskelmasse imens du taber fedt og så skal du spise fedt nok, til at du holder dig mæt men så du stadig er i kalorieunderskud. Når din krop først har lavet skiftet til fedtforbrænding, vil din krop kunne forbrænde fedt fra din krops egne lagre. Du vil derfor formentlig mærke at det går nemmere med at opnå kalorieunderskuddet og derved vægttabet.